Document ID: /roh_data/filtered/fineweb-2-filterrobots_roh.jsonl.gz/14626

Cun ils pretschs da laina sbassants, sajan era las plazzas da lavur en privel, uschia Thomann. Intginas interpresas hajan era introducì lavur curta. Era el sez ha gia sentì las consequenzas en sia interpresa. Las entradas sajan sa reducidas per in terz.
Cun ils pretschs da laina sbassants, èn era las plazzas da lavur en privel.
Alla radunanza generala ha la Selva fatg cler ch'ella spetgia ch'ils possessurs da guaud dettian clers signals envers la politica e la publicitad. Els stoppian pretender dapli daners dal chantun.
Urban Maissen da l'Uffizi chantunal da guaud e privels da la natira ha ditg ch'il chantun guardia, tge mesiras che sajan pussaivlas. En emprima lingia saja quai dentant era ina decisiun politica, sch'il chantun possia e veglia dar dapli daners.